डिविलियर्स और अली के जाने के बाद भी हालांकि बेंगलूरु की रनगति पर असर नहीं पड़ा और कोलिन ने रनों की बरसात जारी रखी. वह आखिरी ओवर में राशिद के शानदार कैच के कारण पवेलियन लौटे. उन्होंने अपनी पारी में चार छक्के और सिर्फ एक चौका लगाया. सरफराज नाबाद रहे. उन्होंने तीन चौके और एक छक्का लगाया. मेहमान टीम के लिए राशिद ने तीन सफलताएं हासिल कीं जबकि सिद्धार्थ के हिस्से दो विकेट आए. संदीप को एक विकेट मिला.